07.2015
Eelnõu

NARVA LINNAVALITSUS

KORRALDUS

Narva 
Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud õigusteenuste osutamisega seotud kulude osaliseks katmiseks summas 3 050 eurot, Narva Kreenholmi Gümnaasiumi ujula puhastussüsteemi ja kuuma vee andmise süsteemi ekspluatatsiooniks soojusvaheti väljavahetamiseks summas 818 eurot, Narva Lasteaiale Pääsuke kanalisatsioonikaevu väljavahetamisega seotud kulude katmiseks summas 1275 eurot. 
Narva Linnavalitsuse Arhitektuuri- ja Linnaplaneerimise Amet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud  konkursis „Narva linna kaunis kodu 2015“ osalejate autasustamiseks summas 1 125 eurot.
Vastavalt Narva Linnavalitsuse Kultuuriosakonna 15.06.2015 taotlusele nr 3.1-8/5800, 26.06.2015 taotlusele nr 3.1-8/5350-2, 06.07.2015 taotlusele nr 3.1-8/6580, Narva Linnavalitsuse Arhitektuuri- ja Linnaplaneerimise Ameti 18.06.2015 taotlusele nr 1-13/6017  Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 12 712 eurot seisuga 13.07.2015.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1 Eraldada Narva Linnavalitsuse reservfondist 
3.1.1 Narva Linnavalitsuse Kultuuriosakonnale – 5143 eurot, sh 3050 eurot õigusteenuste osutamisega seotud kulude osaliseks katmiseks, 818 eurot Narva Kreenholmi Gümnaasiumi ujula puhastussüsteemi ja kuuma vee andmise süsteemi ekspluatatsiooniks soojusvaheti väljavahetamiseks, 1275 eurot Narva Lasteaiale Pääsuke kanalisatsioonikaevu väljavahetamisega seotud kulude katmiseks.
3.1.2 Narva Linnavalitsuse Arhitektuuri- ja Linnaplaneerimise Ametile - 1125 eurot  konkursis „Narva linna kaunis kodu 2015“ osalejate autasustamiseks.
   4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

